【明報專訊】俗語話「讀萬卷書不如行萬里路」,香港航空噚日開展新一屆「擁抱世界」學生贊助計劃,送出1000張由機管局贊助嘅免費來回機票,期望鼓勵學生外遊學習,適用於北京同上海航班,先到先得。
根據計劃嘅網頁,申請嘅學校需要構思一項課外活動同埋提交計劃書,主題可圍繞中國歷史與文化、創新與科技同公共與社會發展等,形式不限;完成旅程後一個月內,學校需要製作旅遊短片及遊記,展示學生交流經歷同相關活動。
港航話,計劃今年踏入10周年,相隔5年再次重啟,期望令更多中、小學生受惠。睇番舊時資料,贊助方式都略有唔同,例如2016年嘅1100張機票,連大學同社福機構都可以參加,航點包括內地、日本、澳洲等;2017年就「加碼」派1800飛,可乘搭任何港航嘅自營航線,包括美國洛杉磯、三藩市。